આ વર્ષે નવેમ્બરમાં રજનીકાંતની સાયન્સ ફિક્શન ફિલ્મ ‘2.0' રજૂ થવાની છે. જે તેની 2010ની ફિલ્મ ‘રોબો'ની સીક્વલ છે. જેમાં તેની સાથે અક્ષય કુમાર પણ છે. આ ફિલ્મનું બજેટ લગભગ 550 કરોડ રૂપિયા છે. ક્રિસમસ વીકેન્ડ શાહરુખ ખાનની ‘ઝીરો'ના નામે છે. આ રોમેન્ટિક ડ્રામા ફિલ્મમાં શાહરુખ ઠીંગણી વ્યક્તિના રોલમાં છે. આ ફિલ્મને આનંદ એલ. રાય દ્વારા ડિરેક્ટ કરવામાં આવી છે. આ વર્ષનો અંત રણવીર સિંઘની એક્શન કોમેડી ‘સિમ્બા' સાથે થશે. જે 28 ડિસેમ્બરે રિલીઝ થશે. દરમિયાનમાં આયુષ્માન ખુરાના સ્ટારર ‘બધાઈ હો' પણ રિલીઝ થઈ છે અને બધાની પ્રશંસા મેળવી રહી છે. એ સિવાય અજય દેવગન, અનિલ કપૂર અને માધુરી દીક્ષિત સ્ટારર કોમેડી ફિલ્મ ‘ટોટલ ધમાલ' પણ ધૂમ મચાવશે. ખાસ વાત એ છે કે, ‘ઠગ્ઝ ઓફ હિન્દોસ્તાં' અને ‘2.0' બંને ઓછામાં ઓછી ત્રણ લેંગ્વેજીઝમાં રિલીઝ થશે. જેનાથી સમગ્ર દેશમાં આ ફિલ્મ્સની પહોંચ થશે. ટ્રેડ એક્સપર્ટ્સ માની રહ્યા છે કે, આ વર્ષના છેલ્લા ત્રિમાસિકમાં બોક્સ-ઓફિસ પર નવા રેકોર્ડ્ઝ બનશે.